เกริ่นก่อนว่าเมื่อคืนวันที่ 7 กันยายน ผมมี พสพ กับแฟนของผมแล้วผมก็ใส่ถุงยางระหว่างกิจแต่ระหว่างกำลังมี พสพ ถุงยางของผมมันดันแตก (แต่ตอนนั้นยังไม่เสร็จกิจนะครับ ผมรีบถอดออกมาเลย) ผมจึงรีบไปซื้อยาคุมกำเนิดฉุกเฉินให้กินหลังจากมี พสพ ประมาณครึ่งชั่วโมง อยากจะทราบว่าโอกาสท้องมีมากมั้ยครับ (แฟนผมหมดประจำเดือนวันที่ประมาณวันที่ 3 ครับ)
สวัสดีค่ะ หากประจำเดือนหมดไปตั้งแต่วันที่ 3 ก.ย. การมีเพศสัมพันธ์ในวันที่ 7 ก.ย. ถือว่าไม่ใช่ระยะปลอดภัย โอกาสที่จะตั้งครรภ์อาจมีได้โดยหากใส่ถุงยางอนามัย และถุงยางแตก แต่ยังไม่ได้หลั่งน้ำอสุจิออกมา โอกาสที่จะตั้งครรภ์ก็ถือว่าไม่มี ดังนั้น จริงๆ แล้วจึงไม่จำเป็นต้องทานยาคุมฉุกเฉินก็ได้ส่วนในกรณีที่มีการหลั่งน้ำอสุจิเกิดขึ้น การทานยาคุมฉุกเฉินภายในไม่เกิน 12 ชั่วโมงหลังจากมีเพศสัมพันธ์ ยาจะช่วยป้องกันการตั้งครรภ์ได้ประมาณ 95% ค่ะ